VIEŠOJI ĮSTAIGA PRIENŲ LIGONINĖ

Prienų rajono savivaldybės tarybai	2024-06- Nr.

PRAŠYMAS

DĖL PASLAUGŲ KAINOS NUSTATYMO IR PASLAUGŲ ĮKAINIŲ PAKEITIMO

Pasikeitus technologijoms pacientai pageidavo darytis patogesnius protezus, atsižvelgiant į šiuos poreikius ligoninė įsigijo naują dantų protezavimo techniką ir atsirado galimybė pacientams pasiūlyti platesnį dantų protezų pasirinkimą. Nuo 2014-11-01 dantų protezavimo kabinetai pradėjo gaminti nuimamus dantų protezus iš termoplastinės medžiagos. Šios dantų protezavimo paslaugos nėra Lietuvos Respublikos sveikatos apsaugos ministro 1999-07-30 įsakyme Nr. 357 „Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“, dėl to 2014-11-10 direktoriaus įsakymu Nr. V-159 buvo patvirtintos nuimamų dantų protezų iš termoplastinės medžiagos kainos.

Lietuvos Respublikos sveikatos apsaugos ministro 1999-07-30 įsakymas Nr. 357 „Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“ nebuvo papildytas paslauga nuimami dantų protezai iš termoplastinės medžiagos, taip pat direktoriaus įsakymu patvirtintos kainos nebuvo keičiamos jau dešimt metų.

Per šį laikotarpį didėjo protezų gamybai sunaudojamų medžiagų kainos, darbuotojų darbo užmokestis, taip pat ši paslauga labai reikalinga pacientams nes matome, kad šie dantų protezai pacientų dažniausiai pasirenkami, atsižvelgiant į tai prašome nustatyti nuimamų protezų iš termoplastinės medžiagos kainas:

Dalinis plokštelinis protezas iš termoplastinės medžiagos, kai 1-2 dantys 190,00 Eur

Dalinis plokštelinis protezas iš termoplastinės medžiagos, kai 3-6 dantys 280,00 Eur

Dalinis plokštelinis protezas iš termoplastinės medžiagos, kai 7 ir daugiau dantų 380,00 Eur

Prašome nustatyti limfodrenažo paslaugų kainas, kurios nėra numatytos Lietuvos Respublikos sveikatos apsaugos ministro 2015-07-24 įsakyme Nr. V-889 „Dėl medicininės reabilitacijos įstaigų (padalinių) veiklos specialiųjų reikalavimų aprašo patvirtinimo“.

Kodas	Paslaugos pavadinimas	Paslaugos kaina Eur
10011 - 1	Kompresinė terapija (limfodrenažas), diržas (2 balai)	8,68
10015 - 1	Abiejų apatinių galūnių srities kompresinė terapija (limfodrenažas) (2,5 balo)	10,80
10016 - 1	Apatinių galūnių ir juosmens srities limfodrenažas (3 vienetai)	13,03

Prašome pakeisti 2016 m. sausio 28 d. Prienų rajono savivaldybės tarybos sprendimu Nr. T3-12 „Dėl viešosios įstaigos Prienų ligoninės papildomų paslaugų įkainių patvirtinimo“ patvirtintus Viešosios įstaigos Prienų ligoninės šiuos paslaugų įkainius:

Panaikinti - Rentgeno nuotrauka (1 vnt.) – paslauga neatliekama.

Danties rentgeno nuotrauka (1 vnt.) – paslauga neatliekama.

Pakeisti - Transporto paslauga (1 km) į:

Paciento pervežimas jo paties ar artimųjų prašymu greitosios medicinos pagalbos automobiliu iki 10 km. 1 pervežimas 10,00 Eur,

Paciento pervežimas jo paties ar artimųjų prašymu greitosios medicinos pagalbos automobiliu daugiau kaip 10 km. skaičiuojant į abi puses 0,60 Eur / 1 km.

Pakeisti - Estetinis – higieninis mirusiojo paruošimas 10,90 Eur į:

Mirusiojo higieninis – estetinis paruošimas ir aprengimas 50,00 Eur.

Direktorė	Jūratė Milaknienė

D. Juozaitienė, tel. (8 319) 60482, el. p. info@prienuligonine.lt

____________________________________________________________________________________________________________________